1. melléklet a 123-553/2026. számú előterjesztéshez

[bookmark: _Hlk201588421]Budapest Főváros XIV. Kerület Zugló Önkormányzata Képviselő-testülete 
.../2026. (... ...) önkormányzati rendelete
a Zuglói Idősfuvarról
	

[1] A rendelet célja - egy biztonságos és kiszámítható jogi környezet megteremtésével a zuglói idősek megbecsülése érdekében - segíteni a zuglói lakcímmel rendelkező idős, önálló közlekedésben korlátozott lakosokat szállítási szolgáltatás biztosításával. 

[2] Budapest Főváros XIV. Kerület Zugló Önkormányzatának Képviselő-testülete
az 1-8. § tekintetében az Alaptörvény 32. cikk (2) bekezdésében meghatározott eredeti jogalkotói hatáskörben, az Alaptörvény 32. cikk (1) bekezdés a) pontjában meghatározott feladatkörében eljárva,
a 9. § tekintetében az Alaptörvény 32. cikk (1) bekezdés a) és d) pontjában meghatározott eredeti jogalkotói hatáskörben, a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva
a következőket rendeli el:

1. Általános rendelkezések


1. § E rendelet személyi hatálya Budapest Főváros XIV. Kerület közigazgatási területén lakcímmel rendelkező személyekre terjed ki.

2. § Önálló közlekedésben korlátozott személynek minősül az a személy, aki az egészségi állapota miatt nem vagy csak súlyos nehézséggel, segédeszközzel vagy segítséggel képes a helyváltoztatásra, a közösségi közlekedés igénybevételére vagy a mindennapi közlekedési feladatok ellátására.

2. Szolgáltatás tartalma
3. § Budapest Főváros XIV. Kerület Zugló Önkormányzata (a továbbiakban: Önkormányzat) 2026. október 1. napjától Zuglói Idősfuvar elnevezéssel Zugló közigazgatási területén belül történő közlekedéshez segítséget nyújt annak a zuglói személynek:
a) aki a kérelem benyújtása napjáig a 65. életévét betöltötte,
b) aki zuglói lakcímmel rendelkezik és életvitelszerűen a zuglói lakcímén él,
c) aki kora, egészségi állapota miatt tömegközlekedési eszközt nem tud igénybe venni, de járóképes és speciális szállítóeszközt nem igényel.

4. § A szolgáltatás igénybevétele önkéntes és térítésmentes.

5. § (1) Az e rendeletben szabályozott szolgáltatás igénybevétele kérelemre indul, a kérelmet az Önkormányzat fenntartásában működő Zuglói Szociális Szolgáltató Központnál (a továbbiakban: Központ) kell benyújtani szóban, személyesen, elektronikus levélben vagy postai úton a Központ által megadott elektronikus levél- és postai címen, a Központ által közzétett hivatalos ügyintézési időben és megadott formában. 
(2) A kérelmeket a Központ intézményvezetője bírálja el.
 (3) A kérelem benyújtására legalább 5 munkanappal az igényelt szállítási napot megelőzően van lehetőség.
(4) Amennyiben a kérelmező megfelel az e rendeletben előírt feltételeknek, a Központ megállapodást köt a kérelmezővel.

6. § (1) A szolgáltatás az alábbi esetekben igényelhető:
a) közszolgáltatások elérésének segítése, hivatalos ügyek intézése,
b) egészségügyi szolgáltatások igénybevétele – különösen gyógyászati segédeszközök beszerzéséhez szükséges személyes megjelenés elősegítése, rehabilitáción, fizikoterápián való részvétel,
c) bentlakásos szociális intézménybe költözéshez és ügyintézéshez szállítás
d) egyéb célok esetén, külön meghirdetett események, programok elérésére.

(2) A kérelmező a szolgáltatás igénybevételekor - szükség esetén - egy fő kísérőt vihet magával.

(3) A szolgáltatást munkanapokon lehet igénybe venni hétfőtől – péntekig 8.00 - 16.00 óra között. 

7. § A szolgáltatásra vonatkozó részletszabályokat a Központ külön e szolgáltatásra vonatkozó eljárásrendje szabályozza.

3. Záró rendelkezések

8. § Ez a rendelet 2026. szeptember 15-én lép hatályba.

9. § Budapest Főváros XIV. Kerület Zugló Önkormányzat Képviselő-testületének a Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelete 1. melléklete helyébe az 1. melléklet lép.

 Rózsa András	           	           dr. Lehoczky Balázs
polgármester	         	   jegyző


Kihirdetési záradék:
Ez a rendelet kihirdetésre került 2026. ........................ napján.

dr. Lehoczky Balázs
jegyző





1. melléklet a Budapest Főváros XIV. Kerület Zugló Önkormányzata Képviselő-testülete a .../2026. (... ...) önkormányzati rendeletéhez

„1. melléklet a 15/2019. (XI. 7.) önkormányzati rendelethez 
1. AZ ÖNKORMÁNYZAT ALAPTEVÉKENYSÉGÉNEK KORMÁNYZATI FUNKCIÓ SZERINTI MEGJELÖLÉSE 
	 Kormányzati
funkciószám
	 Kormányzati funkció megnevezése 

	 011130
	 Önkormányzatok és önkormányzati hivatalok jogalkotó és általános igazgatási tevékenysége 

	 011140
	 Országos és helyi nemzetiségi önkormányzatok igazgatási tevékenysége 

	 013350
	 Az önkormányzati vagyonnal való gazdálkodással kapcsolatos feladatok 

	 016080
	 Kiemelt állami és önkormányzati rendezvények 

	 022010
	 Polgári honvédelem ágazati feladatai, a lakosság felkészítése 

	 031030
	 Közterület rendjének fenntartása 

	 031060
	 Bűnmegelőzés 

	 032010
	 Tűz- és katasztrófavédelem igazgatása 

	 036020
	 Jogi segítségnyújtás, áldozatsegítés, kárenyhítés, kárpótlás 

	 041233
	 Hosszabb időtartamú közfoglalkoztatás 

	 045120
	 Út, autópálya építése 

	 045160
	 Közutak, hidak, alagutak üzemeltetése, fenntartása 

	 045170
	 Parkoló, garázs üzemeltetése 

	 046020
	 Vezetékes műsorelosztás, városi és kábeltelevíziós rendszerek 

	 046040
	 Hírügynökségi, információs szolgáltatás 

	 051060
	 Veszélyes hulladék kezelése, ártalmatlanítása 

	 061020
	 Lakóépület építése 

	 064010
	 Közvilágítás 

	 066010
	 Zöldterület-kezelés 

	 066020
	 Város-, községgazdálkodási egyéb szolgáltatások 

	 074052
	 Kábítószer-megelőzés programjai, tevékenységei 

	 074054
	 Komplex egészségfejlesztő, prevenciós programok 

	 081030
	 Sportlétesítmények, edzőtáborok működtetése és fejlesztése 

	 081041
	 Versenysport- és utánpótlás-nevelési tevékenység és támogatása 

	 081043
	 Iskolai, diáksport-tevékenység és támogatása 

	 081045
	 Szabadidősport- (rekreációs sport-) tevékenység és támogatása 

	 081071
	 Üdülői szálláshely-szolgáltatás és étkeztetés 

	 082091
	 Közművelődés – közösségi és társadalmi részvétel fejlesztése 

	 082092
	 Közművelődés – hagyományos közösségi kulturális értékek gondozása 

	 083030
	 Egyéb kiadói tevékenység 

	 086030
	 Nemzetközi kulturális együttműködés 

	 091140
	 Óvodai nevelés, ellátás működtetési feladatai 

	 101145
	 Szenvedélybetegek alacsonyküszöbű ellátása 

	 101221
	 Fogyatékossággal élők nappali ellátása 

	 102031
	 Idősek nappali ellátása 

	 102050
	 Az időskorúak társadalmi integrációját célzó programok 

	 104012
	 Gyermekek átmeneti ellátása 

	 104030
	 Gyermekek napközbeni ellátása családi bölcsőde, munkahelyi bölcsőde, napközbeni gyermekfelügyelet vagy alternatív napközbeni ellátás útján 

	 104031
	 Gyermekek bölcsődében és mini bölcsödében történő ellátása 

	 104042
	 Család és gyermekjóléti szolgáltatások 

	 104043
	 Család és gyermekjóléti központ 

	 106020
	 Lakásfenntartással, lakhatással összefüggő ellátások 

	 107015
	 Hajléktalanok nappali ellátása 

	 107052
	 Házi segítségnyújtás 

	 107053
	 Jelzőrendszeres házi segítségnyújtás 


2. Önként vállalt önkormányzati feladatok: 
	 1. Zugló név, önkormányzati jelkép, zászló használata 

	 2. Önkormányzati elismerések adományozása  

	 3. Testvérvárosi kapcsolatok ápolása 

	 4. Honlap kialakítása és fejlesztése 

	  

	 5. Nemzetiségi önkormányzatok támogatása 

	 6. A lakosság önszerveződő közösségei (társadalmi szervezetek, egyesületek, civil szerveződések) támogatása 

	 7. Egyházak, felekezetek és vallási közösségek támogatása 

	 8. Tanulói képzési támogatás 

	 9. Egyes közművelődési feladatok ellátása vagy támogatása 

	 10. Felsőoktatási Önkormányzati Ösztöndíjpályázat (Bursa Hungarica) 

	  

	 11. Hivatali étkeztetés 

	  

	 12. Közösségi ellátás (alacsony küszöbű ellátás) 

	 13. Hajléktalan ellátás, utcai szociális munka 

	 14. Szociális étkeztetés 

	 15. Pénzbeli és természetbeni szociális ellátások és támogatások 

	 16. Szünidei étkeztetés kiterjesztése 

	 17. Jelzőrendszeres házi segítségnyújtás 

	 18. Jóléti támogatások 

	19. Szállítási szolgáltatás

	  

	 20. Háziorvosok támogatása 

	  

	 21. Fejlesztő foglalkoztatás nyújtása 

	 22. Köznevelési feladatok fenntartói támogatása 

	 23. Időszaki gyermekfelügyelet 

	 24. Gyermekek táboroztatása 

	  

	 25. Egyes városüzemeltetési, városfejlesztési feladatok 

	 26. Parkolásfejlesztés 

	 27. Közvilágítás-korszerűsítés, díszkivilágítás  

	 28. Köznevelési intézmények energiahatékonysági és biztonságot növelő beruházása, fejlesztése 

	 29. Sportcélú fejlesztések 

	  

	 30. Közterület-felügyelet fenntartása 

	 31. A Rendőrség és a Polgárőrség támogatása 

	 32. Térfigyelő-rendszer fenntartása, működtetése 

	  

	 33. Helyi építészeti-műszaki tervtanács működtetése 

	 34. Településfejlesztés, településképi védelem 

	 35. Környezetvédelmi fenntarthatósági és klímastratégiai fejlesztések 

	 36. Közút építése, fejlesztése 

	 37. Közúti közlekedésfejlesztési tervek, közlekedésbiztonsági fejlesztések 

	 38. Kerékpáros közlekedés fejlesztése 

	 39. Zöldfelület-revitalizációs fejlesztések 

	 40. Helyi értékvédelmi támogatás 

	 41. A rendelkezésre álló pénzügyi-költségvetési keretek figyelembevételével egyes közszolgáltatások és közfeladatok ellátásában résztvevő személyek, valamint az általuk ellátottak, illetve az általuk végzett közszolgáltatást igénybe vevő személyek SARS–COV–2 fertőzés előszűrése, szűrése, egyes további járványügyi védekező intézkedések. 


„

